RKP: 50709

Matični broj: 05068711

OIB: 33706439962

Razdjel: 22505 DRŽAVNI INSPEKTORAT REPUBLIKE HRVATSKE

Naziv obveznika: DRŽAVNI INSPEKTORAT REPUBLIKE HRVATSKE

Pošta i mjesto: 10000 ZAGREB

Ulica i kućni broj: Šubićeva 29, 10 000 Zagreb

Šifra djelatnost**i: 8411 Opće djelatnosti javne uprave**

Šifra grada/općine: 133 Županija: GRAD ZAGREB, grad/općina: GRAD ZAGREB

Temeljem članka 13. Pravilnika o financijskom izvještavanju u proračunskom računovodstvu („Narodne novine“, broj 03/2015, 93/2015, 135/2015, 2/2017, 28/2017, 112/2018, 126/2019 i 145/2020) sastavljaju se

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 1. SIJEČNJA DO 31. PROSINCA 2020. GODINE**

Zakonom o izmjenama i dopunama Zakona o ustrojstvu i djelokrugu ministarstava i drugih središnjih tijela državne uprave („Narodne novine“ br. 116/18), propisano je da od 1. travnja 2019. počinje s radom Državni inspektorat kao središnje tijelo državne uprave.

Zakonom o Državnom inspektoratu („Narodne novine“ br. 115/18) koji je stupio na snagu 1. travnja 2019. uređeno je ustrojstvo Državnog inspektorata, upravljanje, uvjeti za obavljanje inspekcijskih poslova iz djelokruga Državnog inspektorata, dužnosti i ovlasti inspektora u svrhu zaštite javnog interesa i javnozdravstvenog interesa u provedbi propisa te prekršajna odgovornost.

**I. BILJEŠKE UZ OBRAZAC BIL ZA 2020. GODINU**

**AOP 1 – Imovina**

Državni inspektorat u 2020. godini bilježi imovinu u ukupnoj vrijednosti (financijska i nefinancijska) od 110.095.694,00 kune.

Razlika u odnosu na 2019. godinu je u iskazivanju otpisane vrijednosti imovine koju je Državni inspektorat preuzeo od drugih tijela državne uprave prilikom osnivanja.

**AOP 002 – Nefinancijska imovina**

Nefinancijska imovina se sastoji od građevinskih objekata, postrojenja i opreme (najznačajnija stavka je uredska oprema i namještaj), prijevoznih sredstava, sitnog inventara i ulaganja u računalne programe. U 2020. godini izvršena je nabava nove nefinancijske imovine u ukupnoj vrijednosti od 1.658.376 kuna.

**AOP 063 – Financijska imovina**

Financijska imovina sastoji se od novca u banci i blagajni, jamčevnih pologa, potraživanja od zaposlenih, ostalih potraživanja, potraživanja za prihode poslovanjai rashoda budućih razdoblja (plaća za 12/2020.) u ukupnom iznosu od 75.348.774,00 kune. Najznačajnija stavka financijske imovine su potraživanja za prihode poslovanja u iznosu od 52.265.681,00 kunu, a koji se odnose na potraživanja za kazne i upravne mjere.

**AOP 168 – Obveze i vlastiti izvori**

Državni inspektorat na dan 31. prosinca 2020. godine bilježi ukupne obveze i vlastite izvore u iznosu od 110.095.695,00 kuna. Značajan dio obveza odnosi se na obveze za zaposlene u iznosu od 19.793.661,00 kunu. Ostali dio obveza odnosi se na materijalne rashode (skupina 232) u iznosu od 2.502.603,00 kuna te ostalih tekućih obveza. Vlastiti izvori za 2020. godinu iznose 84.907.673,00 kune te se sastoje od vlastitih izvora iz proračuna, manjka prihoda nad rashodima i obračunatih prihoda poslovanja.

**AOP 251 – Izvanbilančni zapisi – pasiva**

Izvanbilančni zapisi u 2020. godini iznose 223.602.271,00 kuna, a odnose se na primljene instrumente osiguranja plaćanja, leasinga te sudskih sporova.

**II. BILJEŠKE UZ OBRAZAC PR-RAS ZA 2020. GODINU**

**AOP 1 – Prihodi poslovanja**

Prihodi poslovanja Državnog inspektorata sastoje se od prihoda na računima: 6323 – Tekuće pomoći od institucija i tijela EU u iznosu od 15.695,00 kuna, 6393 – Tekućih prijenosa između proračunskog korisnika istog proračuna temeljem prijenosa EU sredstava u iznosu od 44.201,00 kune, 6711- Prihoda iz nadležnog proračuna za financiranje rashoda poslovanja u iznosu od 317.971.002,00 kune i 6712- Prihoda iz nadležnog proračuna za financiranje rashoda za nabavu nefinancijske imovine u iznosu od 1.515.272,00 kune. Ukupni prihodi poslovanja za 2020. godinu bilježe povećanje u odnosu na 2019. godinu budući da se odnose na cijelu 2020. poslovnu godinu.

**AOP 148 – Rashodi poslovanja**

Rashodi poslovanja Državnog inspektorata za 2020. godinu iznose 318.930.712,00 kune. Od toga se 247.335.252,00 kune odnosi na rashode za zaposlene (skupina 31 AOP 149). Skupinu računa 32 čine materijalni rashodi kod kojih se ističu računi 3212-Naknade za prijevoz, za rad na terenu i odvojeni život, 3223-Energija (Državni inspektorat ima 5 Područnih ureda: Zagreb, Varaždin, Rijeka, Split i Osijek, a koji ukupno imaju 37 ispostava), 3225-Sitni inventar, 3232-Usluge tekućeg i investicijskog održavanja i 3235-Zakupnine i najamnine.

**AOP 193 – Financijski rashodi**

Financijski rashodi u 2020. godini iznose 43.065,00 kuna te se odnose na zatezne kamate.

**AOP 341 - Rashodi za nabavu nefinancijske imovine**

Rashodi za nabavu nefinancijske imovine iznose 1.658.376,00 kuna. Od toga se najveći dio odnosi na nabavu uredske opreme (računalne opreme) i namještaja u ukupnom iznosu od 1.466.523,00 kune.

**AOP 406 – Ukupan manjak prihoda**

Temeljem sučeljavanja ukupno ostvarenih prihoda u 2020. godini u iznosu od 319.546.170,00 kuna i ukupno ostvarenih rashoda u 2020. godinu, ostvaren je ukupni manjak prihoda nad rashodima za 2020. godinu u iznosu od 1.042.918,00 kuna. Navedeni manjak sačinjavaju rashodi koji nisu pristigli do 31. prosinca 2020. godinu u Državni inspektorat te se za njihovo podmirenje koriste novčana sredstva 2021. godine.

**III. BILJEŠKE UZ OBRAZAC P-VRIO ZA 2020. GODINU**

U 2020. godini Državni inspektorat bilježi potrebe za iskazivanjem promjena u obrascu P-VRIO u ukupnom iznosu od168.925,64 kune.

**IV. BILJEŠKE UZ OBRAZAC OBVEZE ZA 2020. GODINU**

**AOP 001 – Stanje obveza 1. siječanj**

Navedena pozicija iznosi 22.268.292,00 kune te se odnosi na stanje obveza u 2019. godini

.

**AOP 002 – Povećanje obveza u izvještajnom razdoblju**

Povećanje obveza u izvještajnom razdoblju iznosi 325.513.690,00 kuna, a koje čine međusobne obveze proračunskih korisnika, obveze za rashode poslovanja i obveze za nabavu nefinancijske imovine.

**AOP 019 – Podmirene obveze u izvještajnom razdoblju**

U izvještajnom razdoblju ukupno je podmireno obveza u vrijednosti 322.593.958,00 kuna, a najveći dio čine obveze za zaposlene i obveze za materijalne rashode.

**AOP 036 – Stanje obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 123.850,00 kuna, a stanje nedospjelih obveza iznosi 25.064.173,00 kune.

U Zagrebu, 29. siječnja 2021. godine

 GLAVNI DRŽAVNI INSPEKTOR

 dr.sc. Andrija Mikulić